Bård Lahn

Bård Lappegård Lahn (født 1983) er en norsk forsker, forfatter og miljøverner. Han har siden 2025 vært førsteamanuensis ved Universitetet i Oslo. Han har bakgrunn fra Natur og Ungdom og har arbeidet som rådgiver for flere miljøorganisasjoner.

Lahn er oppvokst i Stange i Hedmark (nå Innlandet). Han har en mastergrad i vitenskap og teknologi fra Universitetet i Oslo. I 2022 fullførte han en doktorgrad innenfor samme område.

I sine yngre år var Lahn engasjert i miljøorganisasjonen Natur og Ungdom og var dets leder fra 2006 til 2008. Deretter arbeidet han som klimarådgiver i Naturvernforbundet, Regnskogfondet og Klima- og miljødepartementet (2022–2023). Som klimarådgiver i Naturvernforbundet og Regnskogfondet var Lahn medlem av Norges delegasjon til flere av FNs klimaforhandlinger. Lahn har også vært gjesteforsker ved Norsk utenrikspolitisk institutt http://energiogklima.no/kommentar-analyse/rike-land-ma-lytte/. Fra 2016 til 2022 var han ansatt ved CICERO Senter for klimaforskning, der han forsket på norsk og internasjonal klimapolitikk. Han har siden 2023 vært ansatt ved Universitetet i Oslo, først som postdoktor og siden som førsteamanuensis.

Lahn har også sittet i styret til Sofieprisen.

I 2013 ga Lahn ut boken Klimaspillet. En fortelling fra innsiden av FNs klimatoppmøter på Flamme Forlag. Boken er en gjennomgang av FNs klimaforhandlinger, forfatterens fortellinger fra innsiden av forhandlingene og en Lahns analyse av forhandlingene. I 2025 ga han ut boken Hvem bestemmer over klimaet? - en kort bok om et nesten umulig spørsmål på Forlaget Manifest.

Det kan nevnes at han tidlig på nittitallet hadde han en fast spalte, «Bård på tur», i barneprogrammet Newtons Hage på NRK.

 Referanser 

Kategori:Norske miljøvernere
Kategori:Norske forskere
Kategori:Norske sakprosaforfattere
Kategori:Norske organisasjonsledere
Kategori:Personer fra Stange kommune
Kategori:Programledere for NRK TV